เกมรูมหมายเลขเก้า

รูม... สถานที่สำหรับการรวมตัวของผู้คนในโลกเสมือนจริง ทว่าไม่ใช่ทุกรูมที่เป็นแบบนั้น ‘เกมรูมหมายเลขเก้า’ คือรูมที่ลึกลับที่เปิดให้บริการเพื่อพัฒนาเหล่าสมาชิกไปกอบกู้โลก เฉพาะคนที่มีวาสนาตรงกันเท่านั้นถึงจะสามารถเข้ามายังสถานที่แห่งนี้ได้ ไม่ว่าวาสนานั้นจะดีหรือร้ายก็ตาม...

ปัจจุบันรูมถูกแบ่งออกเป็นหกชั้น ประกอบด้วยชั้นใต้ดินสอง ชั้นใต้ดินหนึ่ง ชั้นล็อบบี้ ชั้นหนึ่ง ชั้นสอง และชั้นสาม

**ชั้นใต้ดินหนึ่ง** สถานที่สำหรับเปิดให้บริการเกมกระแส เช่นออโรร่าออนไลน์ ลาสออฟเทียร์ สงครามวันสิ้นโลก (เจ๊งไปแล้ว) สมาชิกสามารถเข้าเกมเหล่านี้ผ่านชั้นดังกล่าว

**ชั้นใต้ดินสอง** สถานที่สำหรับเปิดให้บริการเกมโบนัส มีอยู่สองเกมในตอนนี้คือ ฮัลโหลมีมี่กับสุดยอดนักตกปลา (ยังไม่มีใครเล่น พระเอกยังไม่ว่างโปรโมต)

**ชั้นล็อบบี้** ถูกจัดแต่งราวกับโรงแรมระดับห้าดาว มีห้องพิพิธภัณฑ์สำหรับแสดงสมบัติวิเศษและสิ่งของมีค่าของนพ มีห้องเลี้ยงสัตว์ (ปัจจุบันมีนกเผิง ปลาคุน ไป๋หู่ 4 ตัว และแมวบรรพกาล ผู้รับผิดชอบคือดีน) มีห้องประชุม ห้องจำลองสถานการณ์ ห้องชั่วโมงแห่งการเรียนรู้ ลานล็อบบี้ มุมสุ่มรางวัล มุมบริการตู้ขายสินค้าอัตโนมัติ มีลานน้ำพุประดับรูม มีทางเชื่อมไปยังไร่เสมือนจริง กับโรงแรมประจำรูมสำหรับให้สมาชิกใช้พักผ่อน

**ชั้นหนึ่ง** ถูกสร้างเป็นห้างสรรพสินค้า มีโรงหนัง (สถานที่สำหรับบริการเกม ประกอบด้วยเก้าเกมด้วยกันคือ ซีรีส์ผู้กล้าผจญภัย : ผู้กล้าผจญภัยในป่าหิมพานต์, เมืองลึกลับ คืนสีเลือด, จอมกระบี่พิชิตฟ้า, วิ่งพิชิตโลก. Arena Of Fantasy. Pirate Of Death Sea, Zombies Hospital, ค่ำคืนนั้นที่คฤหาสน์ และบริษัทรักษาความสะอาดไม่จำกัด) มีร้านอาหารโอชารสให้บริการโดยวิลเลียม มีร้านขายของเล่นโนโทให้บริการโดยสุสานเก้า มีห้องคาราโอเกะ และสื่อบันเทิงอื่นๆ

**ชั้นสอง** ถูกสร้างเป็นหมู่บ้านเฟฮู มีศาลบรรพชน (เปิดให้บริการเกม ปัจจุบันมีแค่เกม Zombies City) มีหมู่บ้านเฟฮูสำหรับให้คนในสายเลือดเฟฮูและครอบครัวนากามูระ (ครอบครัวสุสานเก้า) อยู่ และมีประตูมิติไปยังสถานที่พักของเหล่าสมาชิกรูมที่ย้ายมายังหมู่บ้านแห่งนี้

**ชั้นสาม** ปิดให้บริการชั่วคราว เกมที่นพสร้างอยู่บนชั้นนี้ทั้งหมด

**เจ้าของรูม**

**นพ**

ชายหนุ่มธรรมดาที่ไม่ธรรมดา เขาถูกเหล่าเทพในลูกเต๋าเรียกว่าหมายเลขเก้า เพราะอะไรยังเป็นปริศนาอยู่ แต่คาดเดาว่าเขาคือผู้ถูกเลือกคนที่เก้าเพื่อช่วยเหลือจักรวาลอาร์คจากการล่มสลาย และในแปดครั้งก่อนได้จบลงที่การล่มสลาย ชายหนุ่มเลือกจะเปิดรูมเพื่อหางานทำ แต่แน่ใจเหรอว่าเขาเลือกเอง? ครอบครัวของเขามี ‘ปู่ทวี’ และ ‘มินนี่’ ที่รักและห่วงใยเขาที่สุด พ่อแม่เสียไปตั้งแต่เด็ก ทว่าปู่ของเขากำลังต่อสู้กับตัวตนลึกลับในกระจกอยู่ ซึ่งเป็นตัวตนที่เหล่าทวยเทพให้ลูกเต๋าพากันหวาดกลัว ส่วนมินนี่ลูกพี่ลูกน้องเป็นคนธรรมดา แต่... เพื่อนรักของเธอ ‘เอวา’ ธรรมดาแน่เหรอ? ทุกอย่างเกี่ยวกับชายหนุ่มคนนี้ยังเป็นปริศนา โดยที่เขาไม่รู้เลยว่าตัวเองคือสิ่งที่ลึกลับที่สุดในรูม

**สมาชิกรูม**

**จัสมิน (มะลิ) : โลกไร้นาม**

หญิงสาวหน้าตาน่ารักฉบับน้องสาวข้างบ้าน เธอเป็นลูกสาวของเชฟวี เนื่องจากพ่อเป็นคนเข้มงวดเธอจึงถูกจำกัดความเป็นส่วนตัว ไม่ค่อยได้ออกไปเที่ยวที่ไหน ตัดสินใจเล่นเกมเพื่อคลายเหงา และเป็นสมาชิกรุ่นบุกเบิกของรูม ก่อนที่รูมจะไม่ใช่รูมธรรมดา จัสมินอยู่ในเส้นทางมิติ เธอตั้งใจจะไปท่องเที่ยวโลกต่างๆ ปัจจุบันสมหวังแล้ว เพราะพ่อได้ลืมเธอไปอย่างสมบูรณ์ และหญิงสาวได้ไปรวมกลุ่มกับผู้กล้า ‘อเดล เลสเตอร์’ สายเลือดราชวงศ์ที่ผลันตัวเป็นโจร เด็กฝากของคุณเจ้าของ นอกจากนี้ยังมี ‘ซาฮัส’ ที่พ่วงมาด้วยอีกคน

**มิสเตอร์แฮนซั่ม (พอร์ช) : โลกไร้นาม**

หนุ่มหล่อผู้เป็นซุปเปอร์สตาร์ มีฉายามากมายไม่ว่าจะเป็นเบ้าหน้าฟ้าประทาน สามีแห่งชาติ ซุปเปอร์สตาร์อันดับหนึ่ง เขาเข้ารูมมาเพื่อผ่อนคลายจากตัวตนที่ต้องเสแสร้งตลอดเวลา เป็นสมาชิกรุ่นบุกเบิกของรูม หลังรูมเปลี่ยนไปเขาได้เข้าสู่เส้นทางมนตรา และได้ชินมาเป็นคู่หู ชินคือราชาซอมบี้ในโลกอโพคาลิปส์ หลังจากที่ได้บัตรเข้าสู่โลกใบนั้นมา ทั้งสองก็วางแผนฟื้นฟูมนุษยชาติ เปลี่ยนซอมบี้ให้กลายเป็นคน นพเห็นว่านอกจากซอมบี้ยังมีเนเวอร์มอ และเมอร์รุกรานโลกอโพคาลิปส์ เขาจึงใช้แผนเทพเสด็จเยือนกับโลกใบนั้นเพื่อช่วยโลกให้รอดพ้นจากหายนะ แต่ปัจจุบันดูเหมือนจะไม่ค่อยมีความคืบหน้าเท่าไหร่ มิสเตอร์แฮนซั่มก็ยังพยายามดิ้นรนเพื่อช่วยโลกต่อไป

**ชเรอดิงเงอร์ (แมทธิว) : โลกไร้นาม**

หนุ่มนักศึกษาแสนฉลาด ครอบครัวเป็นนักวิทยาศาสตร์ เขามักจะใช้เหตุผลก่อนอารมณ์ สมาชิกรุ่นบุกเบิก เข้าสู่เส้นทางกฎเกณฑ์โดยบังเอิญ มีพัฒนาการที่รวดเร็ว เขาไม่ได้มีเป้าหมายอะไรชัดเจนนอกจากพัฒนาตัวเอง ตอนนี้ดรอปเรียนเพื่อพัฒนาพลังวิเศษ

**ฟางเซียว : โลกไร้นาม**

หลวงจีนหนุ่มที่เข้ามาในรูมเพราะใส่ชื่อผิด หลังจากที่เกิดความเข้าใจผิดต่างๆ นานาในรูม เขาก็กลายเป็นผู้วิวัฒนาการเส้นทางอรหันต์ มีพลังยากแท้หยั่งถึง ทั้งยังมีความเร็วในการวิวัฒนาการสูง เนื่องจากอยู่ในป่าเขามาตั้งแต่เด็ก จึงไม่คุ้นชินกับสังคม ปัจจุบันกำลังเดินทางเพื่อเพิ่มพลังวิเศษ

**ซัมเมอร์ และออทั่ม (ไทม์และเทส) : โลกไร้นาม**

สองฝาแฝดจุนิเบียวที่ตอนนี้ได้กลายเป็นผู้มีพลังวิเศษสมใจ พบกับนพที่เกมออโรร่าออนไลน์โดยบังเอิญ หลังซาบซึ่งบุญคุณของนพก็ตามมาสมัครเป็นสมาชิกรูม ก่อนจะรู้ว่ารูมแห่งนี้ไม่ธรรมดา และกลายเป็นผู้วัฒนาการเส้นทางจารกรรมกับเส้นทางหลอกลวง เคยทะลุมิติไปยังโลกบรรพกาลและเข้าไปในเกมสู่ความตาย มีเพื่อนกลุ่มเดียวกันที่ยังเข้าร่วมเกมสู่ความตายคือ ฟิวส์ จิน แทยุน และป้าบัว

**มิสเตอร์เท็น (ขุนเขา) : โลกไร้นาม**

ชายหนุ่มผู้มีแม่ที่มักจะทำตัวเป็นป้าข้างบ้าน เขาเป็นคนเรียนไม่เก่ง ไม่ได้เรียนต่อ วันๆ เอาแต่เล่นเกม พบกับนพในเกมออโรร่าออนไลน์ แล้วขอฝากตัวเป็นศิษย์ เคยสังกัดเท็นจัสติสพร้อมกับนพ ต่อมาก็ยังคงอยู่ในเท็นจัสตินรุ่นใหม่ ก่อนจะลาออก ต่อมามิสเตอร์แฮนซั่มได้มอบบัตรเชิญเข้าสู่รูมให้ เขาจึงได้เข้ามาในรูมแล้วอยู่ในเส้นทางกาลเวลา ปัจจุบันรู้แล้วว่าอาจารย์คือเจ้าของรูม และเขายังมีศิษย์น้องที่น่ารักที่มักจะโดนดึงดูดให้กลายเป็นมารนามว่าลู่ซีซวน ตอนนี้กำลังช่วยอาจารย์กู้โลกรัตติกาลอยู่

**เชฟวี (วี) : โลกไร้นาม**

พ่อของจัสมิน เขาแอบนำบัตรเชิญของลูกสาวเข้าสู่รูมเพื่อมาลองชิมอาหาร ก่อนจะฝากตัวเป็นศิษย์ของวิลเลียม หลังกลายเป็นผู้มีพลังวิเศษก็หมกมุ่นอยู่กับการทำอาหารจนลืมลูกสาว ต่อมาได้เข้าไปในโลกบรรพกาลและไปเปิดร้านอาหารต่างโลกที่นั่น เป็นที่เคารพยกย่องของเหล่าครึ่งเทพมากมายในโลกนั้น เรียกได้ว่าเขาคือตัวเองแนวทะลุมิติไปเปิดร้านอาหารเลยก็ว่าได้

**โจเซฟ คอฟแมนท์**

ชายชราผู้เข้าสู่รูมโดยการดึงดูดของโชคชะตา อยู่ในเส้นทางรัตติกาล เดิมเขาอยู่ที่นี่เพราะหลบหนีการตามล่าของ ‘เมเยอร์ นากัน’ นักบวชโบสถ์รุ่งอรุณของเมืองลอร์ค ต่อมาก็ติดลมอยู่ยาว หลังออกมาจากเมืองลอร์คได้ไปหาหลานชายชื่อว่า ‘อังเดรย์ เฟรริกซ์’ แต่แทนที่จะบอกว่าเป็นปู่ เข้าตัดสินใจโกหกแล้วรับอีกฝ่ายเป็นอาจารย์ นอกจากนี้ยังมี ‘อาย่า โรเบิร์ต’ อีกคน ในจักรวาลคู่ขนาน เขาได้กลายเป็นเทพนามว่าเทพฝันร้าย และบ้าคลั่งเกือบทำร้ายมายาที่หลงเข้าไปในจักรวาลคู่ขนาน ปัจจุบันกำลังช่วย ‘ฮัลวา ฟิลิป’ วางแผนยึดบัลลังก์เพื่อเปลี่ยนแปลงอาณาจักร

**ไทเกอร์ วู้ด**

ชายหนุ่มร่างกำยำสมาคมนักล่า เส้นทางโลหิต เดิมเขามีเรื่องกับรองสมาคมจึงถูกส่งไปยังเมืองนอแลนด์ ที่นั่นคือเมืองที่ถูกทอดทิ้ง เป็นบ้านป่าเมืองเถื่อนขนานแท้ เขามีน้องสาวชื่อ ‘แคทเธอรีน วู้ด’ หลังไปอยู่ที่นั่นก็ได้พยายามสร้างกองกำลังของตัวเอง จนน้องสาวถูกเจ้าเมืองชั่วจับตัวไป เขาถึงบุกไปช่วยและสั่งให้ ‘เซรอน เมอร์ลิน’ ฆ่าเจ้าเมืองทิ้ง ตอนนี้กำลังปรับเปลี่ยนโครงสร้างภายในของเมืองเพื่อรับมือกับคลื่นสัตว์ร้าย และวางแผนจะไปสำรวจป่าอสูรเพื่อหาต้นตอของมัน ในจักรวาลคู่ขนาน เขาคือคนที่ทำให้อาณาจักรทีอาล่มสลาย เพราะอะไรกันนะ?

**ออสตัน เบอร์วิน**

ชายวัยกลางคนพ่อค้าของหอการค้าแดนดิไลออน อยู่ในเส้นทางเงินตรา เขาตั้งใจจะเปิดหอการค้าของตัวเอง แต่ไม่มีโอกาสสักที มีสินค้าดีๆ ในมือมากมายแต่กลับไม่สามารถนำมาขายได้ เคยไปยังโลกอโพคาลิปส์เพื่อทำตัวเป็นพ่อค้าพเนจร และตอนนี้กำลังไปช่วยสนับสนุนเมืองนอแลนด์กับสงครามสองอาณาจักร ในโลกคู่ขนานเขาถูกกล่าวว่าเป็นร่างเสด็จเยือนของเทพการค้า

**เมลาลี ซามูเอล : โลกโนอา**

กัปตันกลุ่มโจรสลัดกุหลาบขาว เธอเข้ามาในรูมเพื่อหนีจากความตาย ต่อมาได้พบกับเกาะอันดามันและถูกเข้าใจผิดว่าเป็นร่างกลับชาติมาเกิดของเทพีแห่งท้องทะเล หรือว่าเธอจะเป็นจริงๆ กันนะ ในตอนนี้เธอพยายามพัฒนาตัวเองอย่างแข็งขัน ในโลกคู่ขนานตัวเธอได้เป็นถึงเทพีสมุทร บางทีอาจจะมีอะไรกว่านั้น?

**อลิซาเบธ ทีอา : โลกโนอา**

เจ้าหญิงองค์ที่สี่แห่งอาณาจักรทีอา เธอเข้ามาในรูมเพื่อพยายามหนีชะตากรรมที่ต้องแต่งงานกับผู้กล้า และปัจจุบันก็ยังพยายามอยู่ มีพี่น้องชายสามคนคือ ‘อเล็กซานเดอร์’ ‘คริสโตเฟอร์’ ‘ฟรานซิส’  พี่น้องหญิงสี่คน ‘ซาทีน่า’ ‘มิเนอว่า’ ‘วิเวียน’ ‘รีเบคก้า’ อลิซาเบธในจักรวาลคู่ขนานบอกว่าเธอรอดชีวิตอยู่ได้นานเพราะผู้กล้า แต่มันจะใช่แน่เหรอ

**ลุค ไมเนอร์ : โลกโนอา**

เด็กหนุ่มผู้มีชะตากรรมน่าสงสาร เขารูมมาเพราะการดึงดูดโชคชะตา หรือบางทีเขาอาจจะไม่ได้ถูกเลือกแต่เป็นน้องชายที่ยังเด็กเกินไป? ในจักรวาลคู่ขนาน ‘ลาส ไมเนอร์’ ได้เป็นเทพแห่งแสง แต่ชะตากรรมเหมือนจะเปลี่ยนไปแล้วเพราะกินผลปัญญาเข้าไป นอกจากนี้น้องสาวของเขา ‘มีอา ไมเนอร์’ ยังอาจจะเป็นผู้สืบทอดพลังเส้นทางความงาม ในจักรวาลคู่ขนานเธอเป็นถึงภรรยาที่ผู้กล้าเชื่อฟังที่สุด นอกจากนี้ลุคยังมีน้องชื่อ ‘ลอยด์ ไมเนอร์’ แม่ชื่อ ‘ฮานน่า ไมเนอร์’ มีเพื่อนบ้านที่ดี ‘โคลเลอร์ เลสเตอร์’ แต่ตระกูลนี้เคยเกี่ยวข้องกับเทพีสงครามมาก่อน แถมบรรพบุรุษยังมีชะตากรรมของนางเอก บางทีมันอาจจะไม่ใช่ตระกูลธรรมดา

**ลูอิส เดรก : โลกโนอา**

เด็กหนุ่มตระกูลเดรกที่นพเจอเป็นคนแรกเมื่อเข้าสู่โลกโนอา เข้าสู่เส้นทางศาสตรา มีพี่น้องสองคนคือพี่คนโต ‘ลีโอ เดรก’ พี่คนรอง ‘เลออน เดรก’ มีปู่ชื่อ ‘ชีค เดรก’ หลังจากจบสงคราม เขาตัดสินใจแยกตัวออกจากตระกูลเดรกเพื่อออกผจญภัย

**อารีน่า โซเวีย : โลกโนอา**

รองกัปตันกลุ่มโจรสลัดกุหลาบขาว ได้รับคำเชิญเข้ารูมจากเมลาลี ปัจจุบันรักษาการแทนเมลาลี และมีส่วนร่วมในรูมเท่าที่จะทำได้

**ปาราวตี ลาเวนเดอร์ : โลกโนอา**

ลูกศิษย์ของ ‘ราเชล เพอร์วาลิน’ เพื่อแก้แค้นในอาจารย์ที่ตายไปเธอจึงขอความช่วยเหลือจากออสตัน และได้รับบัตรเชิญเข้ารูม พยายามเป็นส่วนหนึ่งของรูมเพื่อจะได้ร้องขอให้คุณเจ้าของช่วยแก้แค้น ปัจจุบันกำลังเดินทางไปยังเมืองนอแลนด์เพื่อตรวจสอบบางอย่าง

**หลาเฟย เยวา : โลกโนอา**

ชายชราผู้อาวุโสเผ่ายะโฮ มีพี่ชายเป็นผู้อาวุโสสูงสุด ‘หลาอัน เยวา’ เข้ารูมมาเพราะได้รับบัตรเชิญจากอาอูให้มาเป็นผู้ปกครอง อยู่ในเส้นทางจักรกล พยายามอย่างเต็มที่เพื่อพัฒนาเผ่าตัวเองให้โดดเด่น

**อาอู ฮัวลา : โลกโนอา**

เด็กชายจากเผ่ายะโฮ มีพี่ชายเป็นอัจฉริยะชื่อ ‘ตัวเฮย ฮัวลา’ มีปู่เป็นผู้อาวุโสสูงสุดในเผ่า ‘ยีกอ ฮัวลา’ เขาเข้ารูมมาด้วยพลังโชคชะตา อยู่ในเส้นทางจันทรา เป็นผู้ก่อตั้งแก๊งนักรบมนตรา ดูเหมือนว่าตัวตนในจักรวาลคู่ขนานยังคงเป็นปริศนา

**มายา ดี. เฮเลน : โลกโนอา**

หญิงวัยกลางคนตระกูลดี. เฮเลน เธอมีความรู้เกี่ยวกับจักรวาลคู่ขนานมาไม่น้อย เข้าร่วมรูมเพราะต้องการเตือนโจเซฟกับอังเดรย์เพื่อตอบแทนบุญคุณ

**สิงห์ : โลกอโพคาลิปส์**

ชายวัยกลางคนจากโลกอโพคาลิปส์ สูญเสียภรรยาและลูกสาวไป เพื่อระลึกถึงลูกสาว เขารับเลี้ยงเด็กจำนวนมาก ตอนนี้กำลังเปิดสถานเลี้ยงเด็กกำพร้าในวันสิ้นโลก ตัวตนของเขายังไม่แน่ชัดนัก

**อู๋หมิง : โลกสวรรค์ดอกท้อ**

เณรน้อยที่เคยติดตามฟางเซียวและได้เข้าร่วมรูม เขาเป็นหนึ่งในสมาชิกแก๊งนักรบมนตรา และค่อนข้างสนิทสนมกับอาอู

**เสวี่ยจินเยว่ : โลกสวรรค์ดอกท้อ**

หญิงสาวจากโลกสวรรค์ดอกท้อ เพราะต้องการพัฒนาความแข็งแกร่งจึงตัดสินใจเข้าร่วมกับสำนักอันดับหนึ่งในใต้หล้า ต่อมาได้รับคำเชิญชวนจากลูอิสจึงเข้าร่วมรูม ยอมทำลายพลังฝึกตนเพื่อกลายเป็นผู้วิวัฒนาการเส้นทางเหมันต์และกินผลอัปสรเข้าไป ปัจจุบันเรื่องราวของเธอยังเป็นความลับอยู่

**พนักงาน**

**วิลเลียม กอร์กอน : โลกโนอา**

ชายชราพ่อครัวที่ถูกเลือกโดยนพเพื่อมาเป็นพ่อครัวประจำรูม โดยรับผิดชอบดูแลร้านอาหารโอชารส เขาเคยมีศิษย์อยู่คนหนึ่งแต่กลับถูกทรยศหักหลัง ต่อมาได้เห็นแววของเชฟวีที่คลั่งไคล้อาหาร เขาจึงตัดสินใจรับมาเป็นศิษย์และพยายามฝึกฝนให้ไปต่อสู้กับศิษย์คนก่อน ปัจจุบันประวัติความเป็นมายังคงเป็นปริศนา

**เฟเรีย เฟฮู : โลกโนอา**

เด็กหญิงผู้น่ารัก พนักงานต้อนรับประจำรูม ชื่อเดิมของเธอคือ ‘เฟเรีย เบเนฮิว’ เดิมเกือบจะได้สถาปนาเป็นเทพ แต่กลับถูกแม่มดแห่งโชคชะตาขโมยโชคชะตาไปให้กวินเนียร์หรือพระแม่ธรณี ต่อมาถูกกักขังไว้ และได้ระบบนำวิญญาณมาใส่ร่างคนที่ตายไปแล้ว และในอดีตเธอเคยโดน ‘แอนเดียฟัส เฟฮู’ พี่ชายของกวินเนียร์ตามจีบด้วย ปัจจุบันพยายามอย่างยิ่งเพื่อกลับไปเป็นครึ่งเทพดังเดิม มีพี่น้องบุญธรรมสามคนชื่อมารี บาติน และคลาวด์

**สุสานเก้า (นากามูระ เก็น) : โลกรัตติกาล**

เคยเป็นสมาชิกองค์กรผู้วายชนม์ และได้เข้ามาแทรกแซงเกมสงครามวันสิ้นโลก ต่อมาถูกกลุ่มของพวกโจเซฟทำลายจนย่อยยับ ส่วนตัวเขาหนีรอดมาได้จนพบกับนพ แล้วถูกเก็บมาเป็นผู้จัดการร้านขายของโนโท มีพี่น้องสามคน แต่ตายไปแล้วหนึ่งพร้อมกับพ่อบังเกิดเกล้า ปัจจุบันได้นำครอบครัวที่เหลืออยู่มายังรูม โดยมีแต่ชื่อ ‘นาการูมะ นาริโกะ’ น้องชายชื่อ ‘นากามูระ คาซึมิ’ น้องสาวชื่อ ‘นากามูระ มายุ’

**ดีน ชูวา โอเชียโน่ : โลกอญานา**

เด็กหนุ่มหลานชายหัวหน้าหมู่บ้านสามสิบสี่ เดิมเดินทางไปยังเมืองใหญ่วารีสถิตเพื่อฝึกฝนตัวเองพร้อมกับเมลาลี ต่อมาถูกไหว้วานให้แสร้งจีบอูริล ผู้กลับชาติมาเกิดทวีปน้ำ ซึ่งในความคิดของอูริล เขาเป็นหนุ่มหล่อจากเกมจีบหนุ่มที่ยังซิงอยู่ และเธอก็ต้องการได้เขามาเป็นคู่ครอง น่าเสียดายสุดท้ายอูริลก็ไม่สมหวัง ส่วนดีนเพราะนพกลัวว่าจะถูกตามล่าโดยมหาเทพ จึงดึงเข้ามาในรูมพร้อมมอบหน้าที่ดูแลสัตว์เลี้ยงให้